Cuneiform Tablet CCT 2 36b-37a (BM 113402)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-mì-tí qí-bi-ma um-ma pu-šu-ke-en-ma 7 ma-na LÁ 3 GÍN KÙ.BABBAR ša a-šùr-SIPA ù e-na-ma-nim ì-lí-iš-tí-kál i-qí-pu-ni i-na u₄-me-šu ma-al-ú-tim KÙ.BABBAR ì-lí-iš-tí-kál ú-ša-áš-qí-il₅-ma ŠÀ.BA 6.83333 GÍN ša-du-a-sú a-na ú-ṣur-ša-a-šur a-dí-in ší-tí KÙ.BABBAR-pì-kà 6.66666 ma-na 8.16666 GÍN KÙ.BABBAR ku-nu-ki-a ú-ṣur-ša-a-šur na-áš-a-kum ṭup-pu-um ḫa-ar-mu-um ša 1 GÍN KÙ.BABBAR lu i-na bé-tí-a lu i-na É a-šur-SIPA lu i-na É e-na-ma-nim mì-ma lá-šu a-šu-mì ša i-ku-nim ša ta-áš-pu-ra-ni {d}IŠKUR-ba-ni a-na ḫa-ḫi-im áš-pur-ma qá-sú i-na TÚG.ḪI.A iš-ku-un TÚG.ḪI.A e-ru-bu-ni-ma a ma-lá té-er-tí-kà KÙ.BABBAR ú-ša-áš-qal KÙ.BABBAR-áp-kà gám-ra-kum